jkorsvik/nowiki_second_scrape_merged huggingface dataset:
Antiklinal

Antiklinal er et geologisk uttrykk for en oppbøyd del av en foldet berggrunn. De oppbøyde delene er de eldste lagene innerst. Uttrykket må ikke forveksles med antiform, som betegner alle oppbøyde folder. Om alderen på lagene i folden ikke er kjent (om det ytterste eller innerste laget er eldst), skal begrepet antiform benyttes.
Når en del av jordskorpa presses sammen i forbindelse med at to tektoniske plater beveger seg mot hverandre, kan berggrunnen krølles sammen, altså foldes. Folden som dannes går opp og ned i en bue. De folder som er opprettede kalles antiklinaler. De nedrettede delene kalles synklinaler.
På geologiske kart kan man ofte se antiklinaler som rekker av berglag som blir gradvis eldre mot midten av folden ettersom toppen av kjernen i folden fortrinnsvis har erodert til et dypere berglag i forhold til de lavereliggende sidene av folden. Laget heller bort fra senteret, eller «bølgetoppen» av folden.
Om en antiklinal stuper (skråner i forhold til jordoverflaten) vil overflatelaget danna V-er som peker i retningen av hellingen. På hver side av en antiklinal finner man ofte synklinaler, men foldingen kan stundom være slik at de kan være vanskelig å skille fra hverandre. Folder oppstår som regel under formendring av jordskorpa på grunn av kompresjon i forbindelse med fjelldanning.


== Litteratur ==
Bates, Robert L.; Jackson, Julia A., red. (1984): Dictionary of Geological Terms. 3. utg., Garden City, New York: Anchor Press/Doubleday. ISBN 978-0-385-18101-3.
Davis, George H.; Reynolds, Stephen J. (1996): Structural Geology of Rocks and Regions. 2. utg., New York: John Wiley & Sons. ISBN 978-0-471-52621-6.
Monroe, James S.; Wicander., Reed (2005): The Changing Earth: Exploring Geology and Evolution, 4. utg., Brooks Cole. ISBN 978-0-495-01020-3.


== Se også ==
Strukturgeologi
Makhtesh
Monoklinal
Synklinal


== Eksterne lenker ==
(en) Anticlines – kategori av bilder, video eller lyd på Commons
Antal Bolvári

Antal Bolvári (født 6. mai 1932 i Kaposvár, død 8. januar 2019) var en ungarsk vannpolospiller som deltok i de olympiske leker i 1952 i Helsingfors og 1956 i Melbourne.
Bolvári ble olympisk mester i vannpolo under OL i 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng, men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen, som ble avviklet 25. juli til 2. august 1952. Bolvári spilte seks kamper og scoret ett mål.
Fire år senere, under OL i 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden, som besto av seks lag. Ungarn fikk ti poeng og sølvvinnerne Jugoslavia sju. Bolvári spilte fire kamper i OL-turneringen og scoret to mål.


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn


== Referanser ==


== Eksterne lenker ==
(en) Antal Bolvári – Olympics.com 
(en) Antal Bolvári – Olympic.org 
(en) Antal Bolvári – Olympedia 
(en) Antal Bolvári – Sports-Reference (OL-resultater – arkivert) 
(hu) Antal Bolvári – Ungarns olympiske komité
Antrasitt

Antrasitt (gresk: Ανθρακίτης, «en type kull», fra Άνθραξ, anthrax, «kull»), også kalt for hardt kull eller steinkull, er en hard, kompakt variant av mineralet kull som har høy glans. Antrasitt er den reneste typen kull, og har et karboninnhold på 92–98 %. Antrasitt har høy energitetthet - 8600 kcal/kg, og er ved forbrenning mindre miljøbelastende enn mindre rene kulltyper. Antrasitt ble utvunnet på blant annet Svalbard i de russiske gruvene i Pyramiden.


== Se også ==
Liste over bergarter


== Kilder ==
Teknisk Ukeblad: Energilink - Antrasitt Besøkt 4. januar 2016
Universitetet i Oslo: Naturhistorisk musem - Bergarter (publisert 18. mai 2011) Besøkt 4. januar 2016
Air Ontario Flight 1363

Air Ontario Flight 1363 var en flygning der et fly av typen Fokker F28 styrtet den 10. mars 1989 rett etter avgang fra Dryden i Ontario, Canada på vei fra Thunder Bay til Winnipeg via Dryden.
Flyet styrtet etter bare 15 sekunder fordi det ikke oppnådde tilstrekkelig høyde over trærne ved enden av rullebanen på grunn av is og snø på vingene.
21 av de 65 passasjerene, og tre av de fire besetningsmedlemmene omkom i ulykken. Noen av de overlevende klarte å evakuere flyet på egen hånd, og de som ikke klarte ble reddet av andre og fraktet i sikkerhet.


== Litteratur ==
Robert G. Evans, Karen Cardiff og Sam Sheps (2006). «High Reliability versus High Autonomy: Dryden, Murphy and Patient Safety». Healthcare Policy / Politiques de Santé (engelsk). 1 (4): 12–20. 
James T. Luxhøj og Kimberlee Kauffeld (2003). «Evaluating the Effect of Technology Insertion into the National Airspace System». The Rutgers Scholar (engelsk). 5. Arkivert fra originalen 12. oktober 2008. Besøkt 27. november 2008. 


== Eksterne lenker ==
Ulykkesbeskrivelse – Aviation Safety Network (engelsk)
István Szivós

For sønnen med samme navn, også olympisk vannpolospiller, se István Szivós jr.István Szivós (født 20. august 1920 i Szeged, død 22. juni 1992 i Budapest)  var en ungarsk vannpolospiller som deltok i flere  olympiske leker; 1948 i London, 1952 i Helsingfors og 1956 i Melbourne.
Szivós ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Szivós spilte seks kamper og scoret seksten mål.
Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Szivós spilte en kamp i OL-turneringen.
Szivós var også med under sommer-OL 1948 i London og vant en sølvmedalje med det ungarske vannpololaget. Han spilte sju kamper og scoret tolv mål.


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn
1948  London -  Sølv i vannpolo,  Ungarn


== Referanser ==


== Eksterne lenker ==
(en) István Szivós – Olympics.com 
(en) István Szivós – Olympic.org 
(en) István Szivós – Olympedia 
(en) István Szivós – Sports-Reference (OL-resultater – arkivert) 
(hu) István Szivós – Ungarns olympiske komité 
(en) István Szivós – Swimming Hall of Fame
The Origins of Ruin

The Origins of Ruin er det amerikanske progressiv metal-bandet Redemption sitt tredje studioalbum
Albumet ble utgitt 3. april 2007 og er bandets første på plateselskapet InsideOut Music.


== Sporliste ==
«The Suffocating Silence» – 6:37
«Bleed Me Dry» – 6:55
«The Death of Faith and Reason» – 4:51
«Memory» – 9:30
«The Origins of Ruin» – 2:47
«Man of Glass» – 5:05
«Blind My Eyes» – 5:55
«Used To Be» – 6:08
«Fall on You» – 9:24


== Eksterne lenker ==
The Origins of Ruin hos Allmusic
Kálmán Markovits

Kálmán Markovits (født 26. august 1931 i Budapest, død 5. desember 2009) var en ungarsk vannpolospiller som deltok i flere  olympiske leker; 1952 i Helsingfors, 1956 i Melbourne og 1960 i Roma. 
Markovits ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Markovits spilte seks kamper og scoret tre mål.
Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Markovits spilte seks kamper i OL-turneringen og scoret minst tre mål.
Markovits var også med under sommer-OL 1960 i Roma og vant en bronsemedalje med det ungarske vannpololaget. Han spilte fire kamper og scoret ett mål.


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn
1960  Roma -  Bronse i vannpolo,  Ungarn


== Referanser ==


== Eksterne lenker ==
(en) Kálmán Markovits – Olympics.com 
(en) Kálmán Markovits – Olympic.org 
(en) Kálmán Markovits – Olympedia 
(en) Kálmán Markovits – Sports-Reference (OL-resultater – arkivert) 
(hu) Kálmán Markovits – Ungarns olympiske komité 
(en) Kálmán Markovits – Swimming Hall of Fame
Hanna Kanutta Helstad

Hanna Kanutta Helstad (født 18. april 1991) er en norsk stemmeskuespiller som blant annet dubber for Disney Channel. 


== Roller ==
Hanna Montana (TV-serie - Disney Channel) – Hannah Montana/Miley Stewart
Brandy og Herr VisvasGeorg, jungelens konge (TV-serie)
Carmen Cortez i Småspioner
Et kongerike for en lama
Cindy Lou Hvem i Grinchen – Julen er stjålet


== Referanser ==
Nils Christian Irgens

Nils Christian Irgens (født 10. oktober 1811 i Sogndal, død 25. april 1878) var en norsk offiser og politiker.
Han var sønn av Lars Johannes Irgens, en av Eidsvollsmennene. Nils Christian Irgens ble offiser i 1830, steg i gradene, og ble oberst i 1861. I 1863 ble han generalmajor og sjef for ingeniørbrigaden, en post han holdt til 1868. Han var Centralforeningens (Norges første nasjonale idrettsorganisasjon og forløperen til Norges Idrettsforbund) andre formann, fra 1864 til 1867.3. april 1868 ble Irgens utnevnt som sjef for Marinedepartementet, en stilling han beholdt til 1. februar 1872, da han ble utnevnt som medlem av statsrådsavdelingen i Stockholm. 27. mai 1872 måtte han tre av på grunn av statsrådssaken.Irgens var medlem av det Svenska Akademien fra 1865, og satt i styret for Militærhøyskolen og Hovedbanen.


== Referanser ==


== Eksterne lenker ==
(no) Nils Christian Irgens hos Norsk senter for forskningsdata
László Jeney

László Jeney (født 30. mai 1923 i Cluj-Napoca, død 24. april 2006 i Budapest) var en ungarsk vannpolospiller som deltok i flere  olympiske leker; 1948 i London, 1952 i Helsingfors, 1956 i Melbourne og 1960 i Roma. 
Jeney ble olympisk mester i vannpolo under OL 1952 i Helsingfors. Han var målvakt på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Jeney spilte seks kamper som målvakt.
Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Jeney spilte to kamper i OL-turneringen som målvakt.
Jeney var også med under sommer-OL 1948 i London og under sommer-OL 1960 i Roma. I London vant han en sølvmedaje og i Roma en bronsemedalje med det ungarske vannpololaget. Han spilte to kamper som målvakt både i sitt første og siste OL.


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn
1948  London -  Sølv i vannpolo,  Ungarn
1960  Roma -  Bronse i vannpolo,  Ungarn


== Referanser ==


== Eksterne lenker ==
(en) László Jeney – Olympics.com 
(en) László Jeney – Olympic.org 
(en) László Jeney – Olympedia 
(en) László Jeney – Sports-Reference (OL-resultater – arkivert) 
(en) László Jeney – databaseOlympics.com (arkivert) 
(hu) László Jeney – Ungarns olympiske komité
The Fullness of Time

The Fullness of Time er det amerikanske progressiv metal bandet Redemption sitt andre studioalbum.
Dette er det første musikkalbumet til Redemption hvor Fates Warning vokalist Ray Alder er vokalist på hele albumet, i motsetning til det første albumet hvor han var produsent og kun hadde vokal på ett spor. Albumet ble utgitt 21. juni 2005.


== Sporliste ==
«Threads» – 5:43
«Parker's Eyes» – 6:15
«Scarred» – 7:56
«Sapphire» – 15:55
«The Fullness of Time I: Rage» – 5:01
«The Fullness of Time II: Despair» – 3:20
«The Fullness of Time III: Release» – 5:16
«The Fullness of Time IV: Transcendence» – 7:59


== Eksterne lenker ==
The Fullness of Time hos Allmusic
Progarchives -  The Fullness of Time
Lars Johannes Irgens

Lars Johannes Irgens (født 9. oktober 1775 i Hof i Solør, død 22. april 1830) var en norsk jurist og politiker.
Irgens tok sin cand.jur.-eksamen i 1802, og ble utnevnt som sorenskriver i Sogn samme år.Irgens ble valgt som medlem av Den Grunnlovgivende Forsamling i 1814.Han stemte med selvstendighetspartiet.Han er far til senere minister Nils Christian Irgens.


== Referanser ==


== Litteratur ==
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
Hans Cappelen: «Hva seglene på Grunnloven av 17. mai 1814 kan vise oss», Heraldisk Tidsskrift, bind 11, nr. 110, København oktober 2014, side 452-467, med fotografi og omtale av hans segl med slektsvåpen på side 461
Jørn Holme (red.): De kom fra alle kanter - Eidsvollsmennene og deres hus, Cappelen Damm 2014


== Eksterne lenker ==
(en) Lars Johannes Irgens – kategori av bilder, video eller lyd på Commons 
(no) Lars Johannes Irgens hos Norsk senter for forskningsdata
György Kárpáti

György Kárpáti (født 23. juni 1935 i Budapest, død 17. juni 2020) var en ungarsk vannpolospiller som deltok i flere olympiske leker; 1952 i Helsingfors, 1956 i Melbourne, 1960 i Roma og 1964 i Tokyo.
Kárpáti ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Kárpáti spilte fem kamper og scoret fire mål. 
Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Kárpáti spilte seks kamper i OL-turneringen og scoret minst seks mål.
Han vant sin tredje olympiske mestertittel under sommer-OL 1964 i Tokyo. Han scoret fire mål i vannpoloturnering på de seks kampene han spilte.
Kárpáti var også med under sommer-OL 1960 i Roma og vant en bronsemedalje med det ungarske vannpololaget. Han spilte fire kamper og scoret fire mål. 


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn
1964  Tokyo -  Gull i vannpolo,  Ungarn
1960  Roma -  Bronse i vannpolo,  Ungarn


== Referanser ==


== Eksterne lenker ==
(en) György Kárpáti – Olympics.com 
(en) György Kárpáti – Olympic.org 
(en) György Kárpáti – Olympedia 
(en) György Kárpáti – Sports-Reference (OL-resultater – arkivert) 
(hu) György Kárpáti – Ungarns olympiske komité 
(en) György Kárpáti – FINA 
(en) György Kárpáti – Swimming Hall of Fame
Svein Tore Marthinsen

Svein Tore Marthinsen (født 20. juni 1974) analyserer norske valg, opinionsbevegelser og sosiale medier. Han er mest kjent for sine valganalyser og kommentarer om norsk politikk og sosiale medier. 
Han er spaltist og har en fast valganalytikerrolle i Romerikes Blad. Ved valgene i 2011, 2015, 2017 og 2019 kommenterte han for NRK Østlandssendingen. 
Marthinsen leder politiske debatter og folkemøter. Han holder foredrag og workshops om både politiske emner, sosiale medier og kommunikasjon. Han har skrevet boken "Sosial kommunikasjon" i samarbeid med høyskolelektor Cecilie Staude ved BI. Boken setter bruken av sosiale medier inn et demokratiperspektiv og tar bl.a. opp hvilken nytteverdi som bruken av nye medier kan innebære for enkeltmennesker, virksomheter og samfunnet.       
Marthinsen har hovedfag i statsvitenskap fra Universitetet i Oslo.


== Bibliografi ==
Marthinsen, Svein Tore (2002). En empirisk vurdering av partisammensetningen av storting og regjering 1945-2001 i et gjenspeilingsperspektiv. Oslo: Universitetet i Oslo. 


== Referanser ==


== Eksterne lenker ==
http://sosialkommunikasjon.no/
Svein Tore Marthinsens blogg

(no) Publikasjoner av Svein Tore Marthinsen i BIBSYS
Presidentvalget i USA 1836

Presidentvalget i USA i 1836 var det 13. presidentvalget i USAs historie, og Martin Van Buren ble valgt til landets 8. president. Valget vil bli husket av tre hovedgrunner:

Det var det siste valget før valget i 1988 at en sittende visepresident rykket opp til nasjonens øverste posisjon uten at en president var død eller hadde trukket seg.
Det var den eneste valgkampanjen hvor et større politisk parti stilte med flere kandidater. Whigpartiet stilte med fire kandidater fra forskjellige regioner av landet i håp om at den enkelte ville være populær nok der til å slå demokraten Van Buren. Representantenes hus kunne så velge mellom de konkurrerende Whig-kandidatene. Strategien slo feil, Van Buren vant majoriteten av valgmannsstemmene og ble president.
Dette valget var første (og hittil eneste) gang et visepresidentvalg ble lagt i hendene til Senatet. Valgmennene i Virginia nektet å stemme for Van Burens visepresidentkandidat, Richard Mentor Johnson, og han manglet dermed én stemme for å få majoriteten han trengte (148 stemmer) for å bli valgt. Ifølge det 12. grunnlovstillegget skal da Senatet velge mellom de to kandidatene med flest stemmer, og valget falt på Johnson framfor Francis Granger.


== Se også ==
Liste over USAs presidenter
Luftjok

Luftjok (nordsamisk: Luovttejohka) er et område i Tana kommune. Det ligger i Luftjokdalen, like ved Tana bru. I Luftjok er det blant annet campingplass, scootercross, bilcross og skytebane.
Det bor rundt 50 mennesker i dalen. Det er også noen hytteeiere der.


== Referanser ==
Redemption (album)

Redemption er debutalbumet til det amerikanske progressiv metal bandet Redemption.  
Redemption hadde med venner og kjente fra progressive metal band som Steel Prophet, Agent Steel, Symphony X, og Fates Warning på albumet. Albumet ble produsert av Nick van Dyk og Ray Alder, som etter dette albumet ble fast vokalist i bandet. Albumet ble utgitt 18. mars 2003.


== Sporliste ==
«Desperation Part I» – 5:56
«Desperation Part II» – 4:32
«Desperation Part III» – 5:43
«Desperation Part IV» – 5:08
«Nocturnal» – 3:51
«Window To Space» – 13:26
«As I Lay Dying» – 5:08
«Something Wicked This Way Comes» – 24:29
«I. Arrivals»
«II. Torments»
«III. The Carnival»
«IV. Pursuits»
«V. The Autumn People»
«VI. Temptations»
«VII. Confrontations»
«VIII. Departures»


== Personell ==
Nick Van Dyk – Keyboard, gitar
Rick Mythiasin – Vokal
Bernie Versailles – Gitar
Jason Rullo – Slagverk


=== Gjester ===
Michael Romeo – Orkester på spor 1-4
Mark Zonder – Slagverk på «As I Lay Dying»
Ray Alder – Vokal på «Desperation Part II»


== Eksterne lenker ==
(en) Redemption (album) på MusicBrainz 
(en) Redemption hos Allmusic
Dezső Gyarmati

Dezső Gyarmati (født 23. oktober 1927 i Miskolc, død 18. august 2013 i Budapest) var en ungarsk vannpolospiller som deltok i flere  olympiske leker; 1948 i London, 1952 i Helsingfors, 1956 i Melbourne, 1960 i Roma og 1964 i Tokyo.
Gyarmati ble olympisk mester i vannpolo under OL 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952.
Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju.
Han vant sin tredje olympiske mestertittel under sommer-OL 1964 i Tokyo.
Gyarmati var også med under sommer-OL 1948 i London og sommer-OL 1960 i Roma. I London vant han en sølvmedalje og i Roma en bronsemedalje med det ungarske vannpololaget.
Gyarmati spilte totalt 108 landskamper for Ungarn. Han var blant de raskeste spillerne på den tiden, han hadde et personbeste på 100 meter fri på 58,6. Han døde den 18. august 2013 i en alder av 85 år.


== OL-medaljer ==
1952  Helsingfors -  Gull  i vannpolo,  Ungarn
1956  Melbourne -  Gull  i vannpolo,  Ungarn
1964  Tokyo -  Gull i vannpolo,  Ungarn
1948  London -  Sølv i vannpolo,  Ungarn
1960  Roma -  Bronse i vannpolo,  Ungarn


== Referanser ==


== Eksterne lenker ==
(en) Dezső Gyarmati – Olympics.com 
(en) Dezső Gyarmati – Olympic.org 
(en) Dezső Gyarmati – Olympedia 
(en) Dezső Gyarmati – Sports-Reference (OL-resultater – arkivert) 
(en) Dezső Gyarmati – databaseOlympics.com (arkivert) 
(hu) Dezső Gyarmati – Ungarns olympiske komité 
(en) Dezső Gyarmati – Swimming Hall of Fame
Lushaugen

Lushaugen er et fjell på grensen mellom Gran kommune i Innlandet og Hurdal kommune i Viken. Det har en høyde på 812,17 meter over havet og er det det høyeste punktet i Gran, og det nest høyeste fjellet i Akershus, bare 7 cm lavere enn Fjellsjøkampen i Hurdal. 
På toppen sto det tidligere et brannvakttårn, og i 1937 ble det bygget ei hytte like ved som brannvakta bodde i. Denne hytta er nå i privat eie. Lushaugen nås enkelt fra både Lygna i vest og Malsjøsætra i sør. Lygnaplatået har et småkupert viddelandskap, velegnet for skiturer i det store løypenettet i vinterhalvåret. Lushaughytta 350 meter vest for Lushaugen er et populært turmål.
I 2018 ble det reist et nytt utsiktstårn på toppen.


== Se også ==
Liste over høyeste punkt i norske kommuner
Fjell i Akershus


== Referanser ==


== Eksterne lenker ==
Skiforeningen, markadatabasen om Lushaugen
Korpehaugen

Korpehaugen er et fjell som ligger nord for Skrukkelia i Hurdal kommune i Akershus. Det har en høyde på 762,8 meter over havet og er det tredje høyeste fjellet i Akershus av fjellene med primærfaktor på minst 50 meter.


== Se også ==
Fjell i Akershus


== Fotnoter ==


== Referanser ==
Toppåsen

Toppåsen er et fjell nord for Skrukkelia i Hurdal kommune i Akershus. Det har en høyde på 753 meter over havet og er det fjerde høyeste fjellet i Akershus av fjellene med primærfaktor på minst 50 meter.


== Se også ==
Fjell i Akershus


== Fotnoter ==


== Referanser ==
Rognhaugen

Rognhaugen er et fjell sør for Skrukkelia, på grensa mellom Gran kommune i Innlandet og Hurdal kommune i Viken. Det har en høyde på 720 meter over havet og er det femte høyeste fjellet i Akershus av fjellene med primærfaktor på minst 50 meter.


== Se også ==
Fjell i Akershus


== Referanser ==
Veljko Bakašun

Veljko Bakašun (født 14. juni 1920, død 17. juli 2007 i Korčula) var en jugoslavisk vannpolospiller som deltok i de olympiske leker 1948 i London og 1952 i Helsingfors.
Bakašun vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Bakašun spilte seks kamper i OL-turneringen. 


== OL-medaljer ==
1952  Helsingfors -  Sølv  i vannpolo,  Jugoslavia


== Eksterne lenker ==
(en) Veljko Bakašun – Olympics.com 
(en) Veljko Bakašun – Olympic.org 
(en) Veljko Bakašun – Olympedia 
(en) Veljko Bakašun – Sports-Reference (OL-resultater – arkivert) 
(hr) Veljko Bakašun – Kroatias olympiske komité